Temeljem članka 53. Statuta Grada Šibenika (**„**Službeni glasnik Grada Šibenika“ broj 2/21), a vezano za članak 4. Pravilnika o polugodišnjem i godišnjem izvještaju o izvršenju proračuna („Narodne novine“ broj 24/13, 102/17, 1/20 i 147/20), Gradonačelnik Grada Šibenika utvrđuje

**I Z V J E Š TA J**

**o danim jamstvima i izdacima po jamstvima**

**od 1. siječnja do 31. prosinca 2022. godine**

**I. OPĆI DIO**

Sukladno odredbama novog Zakona o proračunu („Narodne novine“ broj 144/21) koji je stupio na snagu 1. siječnja 2022. godine jedinica područne (regionalne) samouprave može dati jamstvo za dugoročno zaduživanje jedinici lokalne samouprave na svojem području uz prethodno dobivenu suglasnost ministra financija.

Jedinica lokalne i područne (regionalne) samouprave može dati jamstvo za dugoročno zaduživanje proračunskom i izvanproračunskom korisniku jedinice lokalne i područne (regionalne) samouprave, pravnoj osobi u većinskom vlasništvu ili suvlasništvu jedinica lokalne i područne (regionalne) samouprave i ustanovi čiji je osnivač, uz prethodno dobivenu suglasnost ministra financija, za ispunjenje obveza pravne osobe i ustanove.

Dano jamstvo za dugoročno zaduženje se uključuje u opseg mogućeg zaduživanja jedinice lokalne i područne (regionalne) samouprave razmjerno osnivačkim pravima sukladno aktu o osnivanju odnosno udjelu u vlasništvu osim ukoliko se radi o jamstvu danom za zaduženje do ukupno prihvatljivog troška projekta sufinanciranog iz sredstava Europske unije.

Novi Zakon propisuje da se zaduživanje po danim suglasnostima pravnim osobama u vlasništvu jedinice lokalne i područne (regionalne) samouprave ne uključuje u opseg zaduživanja jedinice lokalne i područne (regionalne) samouprave, ali se uključuju suglasnosti dane ustanovama čiji su osnivači jedinica lokalne i područne (regionalne) samouprave i to razmjerno osnivačkim pravima sukladno aktu o osnivanju.

Sukladno čl. 37. i čl. 53. Statuta Grada Šibenika („Službeni glasnik Grada Šibenika“ broj 2/21) je propisano da gradonačelnik odlučuje o jamstvu i suglasnostima za zaduženje ukoliko pojedinačna vrijednost jamstva i suglasnosti za 2022. godinu ne prelazi iznos viši od 5% iznosa prihoda bez primitaka ostvarenih u godini koja prethodi godini u kojoj se odlučuje (u 2022. godini je to iznos od 1.144.481,83 kn).

Nastavno na navedeno, ukoliko bi se u 2022. godini prelazio iznos pojedinačne vrijednosti jamstva ili suglasnosti za zaduženje preko 1.144.481,83 kn, odluku o davanju jamstva ili suglasnosti bi donosilo Gradsko vijeće Grada Šibenika.

**II. JAMSTVA ZA ZADUŽIVANJE**

U razdoblju od 1. siječnja do 31. prosinca 2022. godine **nije bilo izdanih jamstava** za zaduživanje pravnih osoba u većinskom izravnom ili neizravnom vlasništvu Grada Šibenika i ustanova čiji je osnivač Grad Šibenik.

U navedenom razdoblju, po danim jamstvima, nije bilo otplaćenih kredita jer su ista istekla i otplaćena do 31. prosinca 2018. godine.

Sukladno Ugovoru o osiguranju jamčevine (KLASA: 400-09/15-01/03, URBROJ: 2182/01-01/1-16-4) između Grada Šibenika i Erste&Steiermarkische bank d.d., Grad Šibenik je jamčio u visini 80% glavnice kredita (najviše do iznosa 4.640.000,00 kn) uvećano za kamate, naknade i troškove. Na dan 30. lipnja 2017. godine partija kredita dužnika HNK Šibenik s.d.d. je zatvorena, odnosno kredit je u cijelosti otplaćen slijedom čega banka nema potraživanja prema Gradu Šibeniku temeljem Ugovora o osiguranju jamčevine tako da u izvještajnom razdoblju **nije bilo izvršenih izdataka po danom jamstvu**, ali ima formirano potraživanje po protestiranom jamstvu.

U nastavku se daje tabelarni prikaz stanja potraživanja po protestiranim jamstvima:

|  |  |  |  |
| --- | --- | --- | --- |
| **POTRAŽIVANJA PO PROTESTIRANOM JAMSTVU** | | | |
| **Račun** | **Naziv** | | **Valuta** |
| ***~~136~~***  ***166*** | ***~~Zajmovi trgovačkim društvima i obrtnicima izvan javnog sektora~~***  ***Potraživanja za prihode od prodaje proizvoda i robe te pruženih usluga i za povrat po protestiranim jamstvima\**** | | HRK |
| **Red. broj** | **Dužnik** | **Stanje ukupnih potraživanja na 1.1.2022.** | **Stanje ukupnih potraživanja na 31.12.2022.** |
| 1. | HNK ŠIBENIK s.d.d. – protestirano jamstvo | 4.121.051,22 | 3.996.051,22 |
| **UKUPNO** | | **4.121.051,22** | **3.996.051,22** |

\* Pravilnik o proračunskom računovodstvu i Računskom planu (NN 124/14, 115/15, 87/16, 3/18,126/19 i 108/20) – novi Pravilnik o izmjenama i dopunama koji se primjenjuje od 1.1.2021.) – briše se osnovni račun za potraživanja za dane zajmove po protestiranim jamstvima u okviru skupine 13 te se uvode novi odjeljci za potraživanja za povrat po protestiranim jamstvima (1637,1663,1664).